Milcolumbus Turnbull

Milcolumbus, vulgo plene Malcolm Bligh Turnbull (Sydnei natus die 24 Octobris 1954), iuris consultus, est politicus Australiae factionis Liberalis et a die 15 Septembris 2015 ad diem 24 Augusti 2018 primus minister patriae fuit. Alumnus est Universitatis Sidneiensis et Collegii Aenei Nasi apud Oxonienses.

Causas anno 1986 pro Petro Wright dixit de divulgatione libri Spycatcher, bono successu; de qua re ipse postea commentarium scripsit. A die 9 Octobris 2004 legatus est ad Parlamentum Australianum pro circulo Wentworth. Minister a circumiectu et aquis a die 30 Ianuarii 2007 ad 3 Decembris 2007 meruit, primo ministro Ioanne Howard. Factione Liberali comitiis nationalibus devicta, dux factionis contrariae in Parlamento fuit a die 16 Septembris 2008 usque ad 1 Decembris 2009, quo die Antonius Abbott dux electus est. Quo deinde primo ministro facto atque mox a factione sua deiecto, Milcolumbus Turnbull die 15 Septembris 2015 dux factionis et ipso facto primus minister creatus est. Nomina aliorum ministrorum post quinque dies nuntiata sunt."Malcolm Turnbull's new ministry: the full list" in The Guardian (20 Septembris 2015)

 Scripta 
 1988 : The Spycatcher trial. William Heinemann Australia. ISBN 978-0-85561-239-9
 1993 : The reluctant republic. William Heinemann Australia. ISBN 978-0-85561-372-3
 1999 : Fighting for the republic: the ultimate insider's account. Hardie Grant. ISBN 978-1-86498-107-0

 Notae 

 Bibliographia 
 Gabrielle Chan, "Malcolm Turnbull names new ministry, promoting women and supporters" in The Guardian (20 Septembris 2015)

 Nexus externi 
 "Malcolm Turnbull to be sworn in as PM after ousting Tony Abbott as Liberal leader" (15 Septembris 2015) apud abc.net.au

Categoria:Nati 1954
Categoria:Homines vivi
Categoria:Alumni Universitatis Sidneiensis
Categoria:Alumni Universitatis Oxoniensis
Categoria:Primi ministri Australiae
Categoria:Iuris consulti
Categoria:Politici Australiae
Categoria:Scriptores de re politica